**Vedtekter for Norges Jeger- og Fiskerforbund**

**Vedtatt av NJFFs landsmøte 15.–17. november2024**

**Innhald**

[NJFF sentralt 3](#_Toc188875173)

[§ 1 Namn 3](#_Toc188875174)

[§ 2 Føremål 3](#_Toc188875175)

[§ 3 Medlemskap i NJFF 3](#_Toc188875176)

[3.1 Medlemskategoriar 3](#_Toc188875177)

[3.2 Medlemskontingent 4](#_Toc188875178)

[3.3 Suspensjon og eksklusjon 4](#_Toc188875179)

[§ 4 Organisasjonen 4](#_Toc188875180)

[§ 5 Lokalforeiningar og -lag 4](#_Toc188875181)

[5.1 Opptak av nye foreiningar 4](#_Toc188875182)

[5.2 Tilhøyrsel 5](#_Toc188875183)

[5.3 Opphøyr av medlemskap 5](#_Toc188875184)

[§ 6 Regionlag 5](#_Toc188875185)

[§ 7 Landsmøtet 5](#_Toc188875186)

[§ 8 Landsmøtet sine plikter 6](#_Toc188875187)

[§ 9 Representantskapet 7](#_Toc188875188)

[§ 10 Representantskapet sin forretningsorden 7](#_Toc188875189)

[§ 11 Representantskapet sine plikter 7](#_Toc188875190)

[§ 12 Forbundsstyret 8](#_Toc188875191)

[§ 13 Forbundsstyret sine plikter 8](#_Toc188875192)

[§ 14 Domsutval 9](#_Toc188875193)

[§ 15 Domsutvalet si samansetjing og utnemning 9](#_Toc188875194)

[Regionlag 10](#_Toc188875195)

[§ 16 Spesielle reglar for regionlaga 10](#_Toc188875196)

[1. Regionlaget sitt namn 10](#_Toc188875197)

[2. Føremål 10](#_Toc188875198)

[3. Regionlaget sine leiande organ 10](#_Toc188875199)

[4. Regionlaget sitt årsmøte 10](#_Toc188875200)

[5. Ekstraordinært årsmøte 11](#_Toc188875201)

[6. Regionlaget sitt styre 12](#_Toc188875202)

[7. Styret sitt arbeid 12](#_Toc188875203)

[8. Regnskapsrevisjon 13](#_Toc188875204)

[9. Oppløysing av regionlag 13](#_Toc188875205)

[10. Vedtektsendringar 13](#_Toc188875206)

[Lokalforeiningar og -lag 14](#_Toc188875207)

[§ 17 Spesielle reglar for foreiningar og lag 14](#_Toc188875208)

[1. Namn 14](#_Toc188875209)

[2. Føremål 14](#_Toc188875210)

[3. Styrande organ 14](#_Toc188875211)

[4. Årsmøte 14](#_Toc188875212)

[5. Ekstraordinært årsmøte 15](#_Toc188875213)

[6. Styret 16](#_Toc188875214)

[7. Styret sine plikter 16](#_Toc188875215)

[8. Rekneskapsrevisjon 17](#_Toc188875216)

[9. Vedtektsendringar 17](#_Toc188875217)

[10. Utmelding av NJFF 17](#_Toc188875218)

[11. Oppløysing av foreininga/laget 17](#_Toc188875219)

[12. Andre føresegner 17](#_Toc188875220)

[§ 18 Lokale endringar/tillegg 18](#_Toc188875221)

[Andre føresegner 18](#_Toc188875222)

[§ 19 Organisasjonen sitt rekneskapsår 18](#_Toc188875223)

[§ 20 Endring av vedtektene 18](#_Toc188875224)

[§ 21 Forbundet si oppløysing 18](#_Toc188875225)

[§ 22 Ikraftsetjing 18](#_Toc188875226)

# NJFF sentralt

## § 1 Namn

Organisasjonen sitt namn er Norges Jeger- og Fiskerforbund, forkorta NJFF.

## § 2 Føremål

NJFF er ein demokratisk, partipolitisk nøytral, landsomfattande medlemsorganisasjon som skal arbeide fagleg og politisk for interesser innan jakt, fiske og anna friluftsliv.

NJFF skal arbeide for å sikre allmenta sin tilgang til naturen, berekraftig hausting, god naturforvaltning og vern av miljøet.

NJFF skal vere den viktigaste kunnskapsformidlaren og tradisjonsberaren innan jakt og fiske i samfunnet og arbeide for god rekruttering.

NJFF sitt arbeid skal bidra til god livskvalitet og helse i befolkninga.

## § 3 Medlemskap i NJFF

Alle personar med interesse for jakt, fiske, anna friluftsliv og naturforvaltning kan bli medlem i NJFF gjennom ei lokalforeining / eit lokallag eller som direktemedlem i forbundet utan tilknyting til foreining.

### 3.1 Medlemskategoriar

* Hovudmedlemskap med tidsskrift
* Barne- og ungdomsmedlemskap med tidsskrift
* Barne- og ungdomsmedlemskap utan tidsskrift
* Pensjonist-/uføremedlemskap med tidsskrift
* Sidemedlemskap utan tidsskrift
* Æresmedlemskap med tidsskrift
* Familiemedlemskap med tidsskrift
* Direktemedlemskap med tidsskrift

Barne- og ungdomsmedlemskap gjeld for barn og ungdom til ein fyller 26 år.

Pensjonist-/uføremedlemskap gjeld for alderspensjonistar frå fylte 67 år og for uføretrygda.

Sidemedlemskap kan opprettast av personar som har medlemskap i anna foreining.

Familiemedlemskap gjeld for inntil to vaksne og eit ubestemt tal barn under 26 år i same husstand.

Alle foreiningsmedlemmar som har fylt 14 år, har fulle demokratiske rettar i organisasjonen.

### 3.2 Medlemskontingent

Landsmøtet fastset kontingenten for dei ulike medlemskategoriane med låg/middels/høg sats for dei kategoriane som har dette. Kontingenten blir betalt på forskot for dei neste tolv månadene. Kontingenten blir kravd inn av NJFF sentralt. Andel av den innbetalte medlems­kontingenten til regionlag og lokalforeiningar blir refundert. Sentralt utnemnde æres­medlemmar betaler ikkje kontingent.

### 3.3 Suspensjon og eksklusjon

Medlemmar som bryt jakt- og/eller fiskelovgivinga, eller på annan måte gjennom si åtferd alvorleg skadar organisasjonen, kan bli suspenderte eller ekskluderte frå medlemskapet. I alle saker som kan ende med sanksjonsvedtak, skal medlemmen få høve til kontradiksjon. Vedtak om eksklusjon eller suspensjon frå medlemskap kan ankast til NJFF sitt domsutval.

Etter vedtak i lokalforeiningar kan desse tilrå overfor forbundsstyret at vedtaka, for dei sakene som ikkje endar i domsutvalet, skal gjelde for heile organisasjonen.

Forbundsstyret kan på eige initiativ gjere vedtak om eksklusjon og suspensjon både av enkeltmedlemmar og lokalforeiningar.

## § 4 Organisasjonen

Forbundet består av:

1. Lokalforeiningar og -lag
2. Regionlag
3. NJFF sine sentrale valde organ
4. Eit uavhengig domsutval

Forbundet sine besluttande organer:

1. Landsmøtet
2. Ekstraordinært landsmøte
3. Representantskapet
4. Forbundsstyret

## § 5 Lokalforeiningar og -lag

### 5.1 Opptak av nye foreiningar

Foreiningar som ønskjer opptak i NJFF sender søknad til NJFF sin administrasjon, som vidareformidlar søknaden til regionlaget for uttale. Eksisterande foreiningar i same kommune skal få rett til uttale under handsaming av søknaden. Søknaden blir deretter sendt til forbunds­styret, som fattar vedtak.

Det blir kravd at foreininga blir registrert i Einingsregisteret og Frivilligheitsregisteret. Vidare er det ein føresetnad at den nye foreininga ved innmelding skal ha minimum 15 medlemmar og vere open for alle som ønskjer medlemskap etter § 3. Foreininga kan søke forbundsstyret om unntak frå kravet om storleik ved spesielle tilhøve som gjeld geografi og folketal.

### 5.2 Tilhøyrsel

Ei foreining må vere tilslutta forbundet med alle sine medlemmar. Foreiningar arbeider innan sine geografiske område for å fremje forbundet sitt føremål og er forplikta til å støtte for­bundet si verksemd. Foreininga er forplikta til å følgje alle vedtekter vedtekne av landsmøtet.

### 5.3 Opphøyr av medlemskap

Dersom ei foreining ikkje er i stand til å oppretthalde drifta i samsvar med punkt 5.1, eller ikkje oppfyller krava i punkt 5.2, bør regionlaget sitt styre kalle inn til ordinært eller ekstra­ordinært årsmøte og eventuelt fremje forslag for forbundsstyret om oppløysing eller eksklusjon av foreininga.

Foreiningar som vesentleg mislegheld sentrale føresegner i vedtektene, eller ikkje er tilslutta og held Einingsregisteret og Frivilligheitsregisteret oppdatert årleg, vil bli føreslått ekskluderte av forbundsstyret.

Regionlaget skal uttale seg før saka blir fremja for forbundsstyret for vedtak.

## § 6 Regionlag

Alle foreiningane som er tilslutta i ein region, utgjer NJFF sin regionorganisasjon. Foreiningar som dekkjer meir enn éin kommune, kan berre høyre til eitt regionlag.

Regionlaga skal følgje fylkesgrensene slik dei var per 31.12.2017. Unntak kan gjerast i fylke der alle regionlaga ønskjer det.

Regionlaga skal arbeide for å koordinere foreiningane si verksemd og hjelpe forbundet i alle spørsmål som vedkjem regionen.

Dersom eit regionlag ikkje er i stand til å oppretthalde drifta, skal forbundsstyret kalle inn til ekstraordinært årsmøte.

## § 7 Landsmøtet

1. Landsmøtet er forbundet si høgaste myndigheit. Ordinært landsmøte skal haldast kvart tredje år på stad og tidspunkt som blir fastsett av forbundsstyret.
2. Ekstraordinært landsmøte blir halde når forbundsstyret bestemmer det, eller når minst 1/3 av regionlaga krev det. Ekstraordinært landsmøte blir kalla inn med minst tre månaders varsel. Talet på landsmøtedelegatar og val av desse skjer som ved ordinært landsmøte. Berre saker som står på dagsordenen kan handsamast.
3. Landsmøtet består av 150 landsmøtedelegatar som blir valde på regionlaga sine årsmøte. I tillegg til delegatane møter representantskapet og forbundsstyret sine medlemmar med fulle rettar. Forbundet sine æresmedlemmar blir inviterte til å delta på landsmøtet med tale- og framleggsrett.
4. Representasjon til landsmøtet blir gitt på grunnlag av talet på innbetalte medlems­kontingentar året før landsmøtet blir halde. Forbundet gir på førehand melding til regionlaga om talet på landsmøtedelegatar den aktuelle regionen har rett til å velje.
5. Oversikt over delegatar til landsmøtet må vere sendt inn til forbundet seinast fem månader før landsmøtet samlast.
6. Ordinært landsmøte skal kallast inn seinast eitt år før landsmøtet samlast. Innkallinga blir sendt til regionlag og foreiningar og skal innehalde ein førebels dagsorden. Forslag som ønskjast handsama av landsmøtet, må vere vedtekne og sende inn av ei foreining, eit regionlag eller forbundsstyret. Desse må ha kome inn til forbundsstyret seinast fem månader før landsmøtet. Forslag som kjem inn for seint, kan ikkje bli handsama av landsmøtet. Landsmøtedokumenta, innstillingane til vedtak og forbundsstyret sitt forslag til endeleg dagsorden skal sendast regionlaga og landsmøtedelegatane seinast to månader før landsmøtet samlast.
7. Landsmøtet gjer vedtak om endeleg dagsorden og forretningsorden.
8. Ved røysting på landsmøtet har kvar landsmøtedelegat éi røyst. Saker blir avgjorde med vanleg fleirtal. Ved likt røystetal blir forslaget forkasta. For endringar i ved­tektene krevst det 2/3 fleirtal. Forbundsstyret sine medlemmar har ikkje røysterett i saker som gjeld ansvarsfridom for vedtak dei har vore med på. I slike saker har dei berre tale- og framleggsrett.
9. Regionlaga dekkjer reise- og opphaldsutgifter for delegatane dersom ikkje anna er avtalt med lokallaga.

## § 8 Landsmøtet sine plikter

Landsmøtet skal:

1. Godkjenne landsmøtedelegatane.
2. Vedta og oppdatere strategiske langtidsplanar.
3. Handsame og fatte vedtak om innkomne forslag.
4. Velje forbundsstyre som består av leiar, 1. og 2. nestleiar, seks styremedlemmar og tre varamedlemmar. Styret sine medlemmar blir valde for tre år om gongen. Medlemmar som har tilsetjingsforhold i organisasjonen, er ikkje valbare til tillitsverv i NJFF sentralt.
5. Fastsetje godtgjersle for forbundsstyret.
6. Velje ein valkomité som består av ein leiar og seks medlemmar. Desse skal kome frå ulike regionar, og det bør sikrast kjønns- og aldersbalanse. Valkomitéen blir vald for éin landsmøteperiode om gongen. Eit medlem i valkomitéen kan attveljast for maksimum éin periode. Leiar kan ikkje ta attval.
7. Vedta eventuelle endringar i NJFF sine vedtekter.
8. Fastsetje medlemskontingenten. Forbundsstyret får høve til å justere medlems­kontingenten for dei to påfølgjande driftsåra etter landsmøtet i tråd med konsum­prisindeksen.

§ 9 Representantskapet

Representantskapet består av dei til ei kvar tid sitjande leiarane i forbundet sine regionlag. Nestleiar i regionlaget fungerer som personleg varamedlem for leiaren. Styret i regionlaget peikar ut eventuell vara for regionleiaren. Medlemmane av forbundsstyret og general­sekretæren deltek på representantskapsmøta med framleggs- og talerett, men utan røysterett.

§ 10 Representantskapet sin forretningsorden

Representantskapsmøte blir ordinært halde to gonger i året. Møtet, med dagsorden, blir kalla inn med fem vekers varsel.

Representantskapet konstituerer seg sjølv for kvart møte. Vårmøtet skal handsame saker i sam­svar med § 11 punkt 1, 3, 4, 5, 8, 9, 11, og haustmøtet skal handsame saker i samsvar med § 11 punkt 2, 3, 4, 6, 7, 8, 9, 10. Ekstraordinært møte i representantskapet skal kallast inn når forbundsstyret eller minst 1/3 av representantskapet sine medlemmar krev det. Avgjerder blir tatt med vanleg fleirtal. Ved likt røystetal blir forslaget forkasta. Det skal førast vedtaks­protokoll som blir sendt til alle foreiningar og regionlag. Representantskapet vel protokoll­førar.

## § 11 Representantskapet sine plikter

Representantskapet skal:

1. Handsame og fatte vedtak om forbundet sitt rekneskap og årsmelding for det førre kalenderåret.
2. Vedta budsjett og arbeidsprogram i samsvar med handlingsprogrammet for kommande år.
3. Ha tilsyn med at vedtekne avgjerder er utførte i tråd med føresetnadene.
4. Kontrollere at forbundet sine midlar blir brukt i samsvar med gitte føresegner og vedtak.
5. Velje styre for NJFF sitt fond.
6. Tilrå utnemning av æresmedlemmar og ta avgjerder om andre påskjønningar etter innstilling frå forbundsstyret.
7. Etter innstilling frå forbundsstyret tildele personar som har gjort ein særleg innsats for forbundet, forbundet sitt merke i gull.
8. Ta avgjerder om andre saker som står oppførte på dagsorden.
9. Handsame forslag frå forbundsstyret om stryking eller eksklusjon av tilslutta foreiningar. Avgjerder etter denne føresegna kan ankast til landsmøtet. Anken har ikkje utsetjande verknad. Ein representant frå den aktuelle foreininga kan møte på landsmøtet under handsaminga av saka.
10. Velje revisor.
11. Vedta reglar for domsutvalet og retningslinjer for sakshandsaminga i sanksjonssaker.
12. Representantskapet sine medlemmar møter på landsmøtet som deltakarar for dette organet.

## § 12 Forbundsstyret

Forbundsstyret består av ein leiar, 1. og 2. nestleiar, seks styremedlemmar og tre vara­medlemmar. I tillegg kjem dei tilsette sin valde representant, som møter i styret med fulle rettar, og har ein personleg varamedlem. Generalsekretæren deltek med tale- og framleggs­rett. Forbundsstyret sine medlemmar kan ikkje samtidig vere leiar eller nestleiar i eit regionlag.

## § 13 Forbundsstyret sine plikter

Dagsorden, sakspapir og administrasjonen sine forslag til innstillingar skal sendast ut til styremedlemmar og varamedlemmar seinast fem verkedagar før møtet.

Over forhandlingane i forbundsstyret blir det ført protokoll som også blir gjort tilgjengeleg for NJFF sine andre organ.

Forbundsstyret sine plikter er:

1. Representere forbundet, utøve den administrative myndigheita, handheve vedtektene og ivareta forbundet sine saker overfor dei tilslutta foreiningane og regionlaga. Desse skal haldast informerte om viktige avgjerder i forbundsstyret.
2. Medverke til oppretting av nye foreiningar og hjelpe desse med råd og opplysningar.
3. Handsame og fatte vedtak i saker av interesse for forbundet, eventuelt etter høyring i organisasjonen. Saker av vesentleg prinsipiell betydning skal leggjast fram for landsmøtet dersom mogleg.
4. Fastsetje tidspunkt for ordinære og eventuelle ekstraordinære landsmøte. Leggje fram årlege reviderte rekneskap med revisor si melding og styret sitt forslag til verksemdmelding for representantskapet.
5. Leggje fram forslag til budsjett og arbeidsprogram for representantskapet.
6. Tilrå tildeling av forbundet sitt gullmerke overfor representantskapet og vedta tildeling av NJFF sin innsatsmedalje.
7. Tilsetje forbundet sin generalsekretær.
8. Handsame og leggje fram forslag til strategiske langtidsplanar for landsmøtet.
9. Oppnemne utval etter behov.
10. Oppnemne medlemmar til forbundsstyret sine utval. Så langt det er mogleg skal styremedlemmar bli oppnemnde som leiarar av utvala. Forbundet sine utval er underlagde forbundsstyret og skal fungere som faglege og rådgivande organ for dette. Forbundsstyret utarbeider retningslinjer for utvala.
11. Vedta prinsipp for sakshandsaming.
12. Fordele medlemskontingenten.
13. Oppnemne ein fullmaktskomité på tre medlemmar til landsmøtet blant dei valde landsmøtedelegatane.
14. Foreslå normer for domsutvalet, og retningslinjer for sakshandsaming, til representantskapet.
15. Handsame saker om eksklusjon eller suspensjon av medlemmar frå heile organisasjonen, enten på eige initiativ eller etter innstilling frå foreiningar.
16. Tilrå overfor representantskapet eksklusjon av foreiningar frå forbundet.
17. Vurdere justering av medlemskontingenten for dei to påfølgjande driftsåra etter landsmøtet i samsvar med konsumprisindeksen.

## § 14 Domsutval

Domsutvalet er organisasjonen si høgaste dømmande myndigheit i saker som gjeld etter­leving av vedtektene i heile organisasjonen, suspensjon eller eksklusjon av medlemmar.

Domsutvalet kan, etter førespurnad frå forbundsstyret, bidra i forhandlingar for å førebyggje konfliktar i organisasjonen og/eller avgjere saker der andre organ/medlemmar er einige om å be om det, og saka gjeld forbundet eller forbundet sine medlemmar eller organ.

Domsutvalet har ei viktig rolle i å utvikle ei einsarta praktisering av NJFF sine reglar over heile landet for å sikre ei mest mogleg lik, rettferdig og føreseieleg handtering av reglar og reaksjonar. Administrasjonen i NJFF skal bidra til dette gjennom å arkivere alle avgjerder på ein slik måte at det legg til rette for ein tydeleg praktisering av reglane, samtidig som det tek omsyn til god arkivskikk og personvern. Avgjerder skal, så langt det er mogleg, vere tilgjengelege for medlemmane, men saker som gjeld enkeltmedlemmar må ikkje offentleg­gjerast på ein slik måte at personen enkelt kan identifiserast.

Administrasjonen i NJFF fungerer som sekretariat for domsutvalet. Dei har ansvar for å ta imot saker til handsaming, varsle leiar i domsutvalet, arkivere saker, overhalde datatilsynet sine reglar om personvern og formidle avgjerder på ein måte som legg til rette for læring og god forståing av NJFF sine vedtekter og handtering av tvistar

## § 15 Domsutvalet si samansetjing og utnemning

Domsutvalet består av fem medlemmar og bør ha ein representant frå kvar landsdel.

Medlemmane blir utnemnde av forbundsstyret for ein periode på fem år og kan berre seiast opp i funksjonstida dersom leiar i domsutvalet ber forbundsstyret om det. Medlemmar i domsutvalet bør ha god organisatorisk og juridisk kompetanse. For å sikre uavhengigheit kan dei ikkje vere tilsette i NJFF eller vere medlemmar i representantskapet eller forbundsstyret.

Dersom ein medlem trekkjer seg i perioden, skal forbundsstyret oppnemne ein ny medlem.

Domsutvalet skal ha ein leiar, utnemnd av forbundsstyret, med juridisk embetseksamen. Leiaren har ansvar for organiseringa av utvalet sitt arbeid, kontakt med administrasjonen og andre organ i forbundet, og avgjerder om arbeidsforma til utvalet i dei enkelte sakene.

# Regionlag

## § 16 Spesielle reglar for regionlaga

### Regionlaget sitt namn

Regionlaget sitt namn er Norges Jeger- og Fiskerforbund (regionnamnet), forkorta NJFF (regionnamnet).

### Føremål

Regionlaget sitt føremål er det same som for NJFF sentralt.

Regionlaget er ei samanslutning av alle foreiningane som er tilslutta Norges Jeger- og Fiskerforbund i regionen og fungerer som det organisatoriske bindeleddet mellom sentral­leddet i NJFF og foreiningane/laga. Regionlaget har eit spesielt ansvar for å ivareta organisasjonen sitt føremål elles i samfunnet på regionnivå.

### Regionlaget sine leiande organ

Regionlaget sine leiande organ er:

1. Årsmøte
2. Ekstraordinært årsmøte
3. Styret

### Regionlaget sitt årsmøte

Regionlaget si høgaste myndigheit er årsmøtet. Ordinært årsmøte skal haldast kvart år innan 31. mars og skal kallast inn med åtte vekers skriftleg varsel. Forslag som foreiningane ønskjer handsama på årsmøtet, skal vere komne inn til styret seinast to veker før årsmøtet. Styret sitt forslag til dagsorden, saman med årsmelding, rekneskap og andre saksdokument, skal sendast til foreiningane seinast éi veke før årsmøtet. Det skal førast protokoll frå årsmøtet. Den skal gjerast kjent for regionlaget sine medlemsforeiningar.

Årsmøtet kan ikkje ta avgjerder i andre saker enn dei som er oppførte i innkallinga.

Foreiningar med inntil 200 medlemmar kan sende to representantar til årsmøtet. Foreiningar med fleire medlemmar kan sende éin ekstra representant for kvar påbegynte 200. medlem, opp til seks representantar. Deretter blir det gitt éin representant per 300 medlem. Region­laget sitt styre kjem i tillegg til det gitte talet på delegatar.

Representantane må ha fylt 14 år for å ha røysterett.

(Regionlaget kan justere fordelinga av representasjonen sjølv.)

Medlemmar frå foreiningane som er utnemnde til NJFF sine sentrale utval, samt region­instruktørar, blir kalla inn til årsmøtet. Desse har tale-, men ikkje framleggs- og røysterett, såframt dei ikkje møter som representantar for ei foreining.

På årsmøtet skal følgjande saker handsamast:

1. Konstituering av møtet
	* Godkjenning av representantar
	* Godkjenning av innkalling
	* Godkjenning av dagsorden
	* Godkjenning av forretningsorden
	* Val av ordstyrar
	* Val av sekretær
	* Val av teljekorps
	* Val av to delegatar til å underskrive protokollen
2. Årsmelding frå siste kalenderår
3. Revidert rekneskap frå siste kalenderår
4. Innkomne saker med styret sitt forslag til vedtak
5. Andre saker som styret har ført opp på dagsorden
6. Styret sitt forslag til årsplan og budsjett
7. Val av styre i samsvar med punkt 6, Regionlaget sitt styre
8. Val av leiarar til årsmøteoppnemnde utval
9. Val av valkomité på tre medlemmar, inkludert leiar, geografisk fordelt så langt som mogleg. Medlemmane blir valde for tre år, rullerande slik at éin person er på val kvart år.
10. Val av revisor(ar) og vararevisor for eitt år.
11. Etter innstilling frå valkomitéen val av delegatar til landsmøtet. Delegatane må ha gyldig medlemskap i ein av regionen sine lokalforeiningar.

(Regionlaga kan sjølv utvide denne lista.)

Dersom ikkje anna er bestemt, blir alle saker avgjorde med vanleg fleirtal. Ved likt røystetal blir forslaget forkasta, bortsett frå personval der det blir gjennomført loddtrekning. Val skal vere skriftlege dersom det finst fleire forslag og nokon krev skriftleg avstemming.

Ingen representantar har meir enn éi røyst. Regionlaget sitt styre har ikkje røysterett i saker som gjeld årsmelding og rekneskap.

NJFF sitt sentralledd har rett til å vere representert på regionlaget sine års- og styremøte med talerett.

### Ekstraordinært årsmøte

Ekstraordinært årsmøte kan kallast inn av styret, eller dersom eit tidlegare årsmøte har vedteke det, eller minst ¼ av dei tilslutta foreiningane/laga eller forbundsstyret krev det.

Innkalling til ekstraordinært årsmøte, saman med dagsorden, skal sendast ut med minst 14 dagars varsel. Møtet skal ikkje fatte vedtak i andre saker enn dei som er oppførte i innkallinga. Elles gjeld dei same reglane som for ordinært årsmøte.

Det skal førast protokoll frå ekstraordinært årsmøte, og denne skal gjerast kjent for medlemmane.

### Regionlaget sitt styre

Regionlaget blir leia av eit styre på minimum fem personar, som består av leiar, nestleiar, økonomiansvarleg, barne- og ungdomsansvarleg, kvinnekontakt og eventuelle andre styremedlemmar.

Elles konstituerer styret seg sjølv etter gjeldande satsingsområde.

Styret blir valt for to år om gongen, men slik at om lag halvparten av styret er på val kvart år.

I tillegg blir det kvart år valt to varamedlemmar til styret.

For å vere valbar til styret må vedkommande ha gyldig medlemskap.

Styret består minimum av årsmøtevald:

* + Leiar
	+ Nestleiar
	+ Økonomiansvarleg
	+ Barne- og ungdomsansvarleg
	+ Kvinnekontakt

### Styret sitt arbeid

Styret skal:

1. Representere NJFF i sin region, utøve administrativ myndigheit, handheve vedtektene og ivareta regionen sine interesser hos foreiningar og dei regionale myndigheitene.
2. Følgje vedtekne strategiske planar.
3. Forberede, handsame og fatte vedtak i saker av interesse for regionen.
4. Avhalde møter med leiarar/styre i foreiningane for å drøfte viktige saker av felles interesse.
5. Sende saker på høyring til foreiningane.
6. Fastsetje tidspunkt for ordinære og eventuelle ekstraordinære årsmøte.
7. Leggje fram årsmelding og rekneskap med revisorrapport om regionlaget si verksemd i kalenderåret for årsmøtet. Oppdatere liste over tillitsvalde for regionlaget i NJFF sitt medlemsregister og i Brønnøysundregisteret.
8. Utarbeide forslag til årsplan i samsvar med NJFF sine sentralt vedtekne strategiar og budsjett for kommande år til årsmøtet.
9. Ved behov oppnemne eigne utval og medlemmar i desse, samt utarbeide arbeids­instruks med mandat for utvala.
10. Foreslå tildeling av eventuelle heidersteikn.
11. Oppnemne regioninstruktørar innan aktuelle innsatsområde.
12. Utarbeide instruks for regionlaget sine tilsette.
13. Arbeide for fordeler for foreiningar og medlemmar, inkludert moglegheiter for økonomisk støtte til regionlaget og foreiningane.
14. Bidra til oppretting av nye foreiningar, eventuelt samanslåing av eksisterande foreiningar der det er behov, og hjelpe desse med råd og opplysningar.
15. Avgjere tvistar mellom foreiningar.

(Regionlaget kan sjølv utvide denne temalista med fleire punkt.)

Styret er beslutningsdyktig når minst halvparten av styremedlemmane, inkludert vara­medlemmar, er til stades. Vedtak blir fatta med vanleg fleirtal. Ved likt røystetal blir forslaget forkasta. Det skal førast protokoll frå kvart styremøte, og denne skal gjerast kjent for medlems­foreiningane.

### Regnskapsrevisjon

Rekneskapen skal reviderast av revisor(ar) valde av årsmøtet. Revisjonen gir si innstilling om rekneskapen til årsmøtet.

### Oppløysing av regionlag

Dersom det ligg føre eit grunngjeve forslag om oppløysing av regionlaget, skal forbundsstyret handsame dette etter retningslinjer for oppløysing og samanslåing av regionlag og lokalforeiningar/-lag. Dersom det blir vedteke å oppløyse regionlaget, skal regionlaget sine midlar disponerast av NJFF til å fremje forbundet sitt føremål i regionen.

### Vedtektsendringar

Regionlaget er forplikta av NJFF sine vedtekter vedtekne av landsmøtet.

Forslag til endringar i dei delane av vedtektene som regionlaget sjølv kan tilpasse, krev 2/3 fleirtal på årsmøtet for å bli vedtekne. Vedtektsendringane må godkjennast av NJFF sentralt for å vere gyldige. Desse endringane kan også bli førehandsgodkjende av NJFF sentralt.

# Lokalforeiningar og -lag

## § 17 Spesielle reglar for foreiningar og lag

Følgjande spesifikke reglar gjeld for den/det enkelte foreininga/laget:

### Namn

Foreininga/laget sitt namn er ……………………………………………, forkorta ……………………….

### Føremål

Foreininga/laget sitt føremål er det same som NJFF nasjonalt. Arbeidet i foreininga/laget skal bygge på NJFF sine gjeldande strategidokument.

(Foreininga kan sjølv utvide føremålsbeskrivinga for å konkretisere føremålet.)

### Styrande organ

Foreininga/laget sine styrande organ er:

* + - 1. Årsmøte
			2. Ekstraordinært årsmøte
			3. Styret

### Årsmøte

Årsmøtet skal haldast kvart år før 31. mars. Årsmøtet skal kallast inn av styret minst fire veker før møtet. Innkallinga skal vere skriftleg og personleg. I tillegg skal innkallinga kunngjerast på lokallaga sine nettsider i NJFF-portalen. Forslag til saksliste for møtet skal følgje innkallinga. Innsende saker til årsmøtet skal vere skriftlege og ha kome inn til styret seinast to veker før møtet. Styret handsamar endeleg forslag til saksliste, som skal gjerast kjent for medlemmane seinast éi veke før møtet. Det skal førast protokoll frå årsmøtet. Denne skal gjerast kjent for medlemmane.

Det skal ikkje tas avgjerder i andre saker enn dei som er oppførte i innkallinga.

På kvart årsmøte skal følgjande saker handsamast:

1. Konstituering av møtet
* Godkjenning av innkallinga
* Godkjenning av dagsorden
* Godkjenning av forretningsorden
* Val av ordstyrar
* Val av sekretær
* Val av teljekorps
* Val av to medlemmar til å underskrive protokollen
1. Årsmelding frå siste kalenderår
2. Revidert rekneskap frå siste kalenderår
3. Innkomne saker med styret sitt forslag til vedtak
4. Styret sitt forslag til årsplan (arbeidsprogram) og budsjett
5. Styret sitt forslag til kontingentnivå (låg, middels, høg sats)
6. 14, Val av styre i samsvar med punkt 6 Styret
7. Val av valkomité på tre medlemmar
8. Val av revisor(ar)
9. Val av utsendingar til regionlaget sitt årsmøte

Dersom temaa er relevante, skal også desse handsamast på årsmøtet:

1. Foreininga si utvalsstruktur og val av medlemmar til utval etter behov
2. Styringsdokument for foreiningsdrifta
3. Utnemning av æresmedlemmar
4. Vedtektsendringar med utgangspunkt i § 18
5. Andre saker som styret har ført opp på dagsorden

(Foreininga kan sjølv utvide temalista om behov.

Årsmøtet skal ha tilsyn med at tidlegare avgjerder er utførte i samsvar med føresetnadene.

Saker blir avgjorde med vanleg fleirtal. Ved likt røystetal blir forslaget forkasta, bortsett frå personval der det blir gjennomført loddtrekning. Personval skal vere skriftlege dersom det ligg føre fleire forslag og nokon krev skriftleg røysting. Ingen som er til stades har meir enn éi røyst,. Det er ikkje høve for fullmakter. Foreininga/laget sitt styre har ikkje røysterett i saker som gjeld årsmelding og rekneskap.

Totalt inntil to representantar frå sentralleddet og/eller regionorganisasjonen har rett til å vere til stades med talerett.

### Ekstraordinært årsmøte

Ekstraordinært årsmøte kan kallast inn av styret, eller når eit tidlegare årsmøte har vedteke det, eller når 1/3 av medlemmane krev det skriftleg.

Innkalling til ekstraordinært årsmøte, saman med dagsorden, skal følgje same prosedyre og med minst 14 dagars varsel. Møtet kan ikkje fatte vedtak i andre saker enn dei som er oppførte i innkallinga.

Det skal førast protokoll frå ekstraordinært årsmøte. Denne skal gjerast kjent for medlemmane.

Totalt inntil to representantar frå sentralleddet og/eller regionorganisasjonen har rett til å vere til stades med talerett.

### Styret

Foreininga/laget blir leia mellom årsmøta av eit styre på minimum tre medlemmar, som blir valde av årsmøtet for to år om gongen, samt varamedlem(mar) som blir valde for eitt år om gongen. Det er ønskjeleg at halve styret er på val kvart år. Leiar blir vald først og særskilt. Årsmøtet vel også særskilt nestleiar og økonomiansvarleg. For å vere valbar til styret må vedkommande ha gyldig medlemskap.

Styret består minimum av årsmøtevald:

* Leiar
* Nestleiar
* Økonomiansvarleg
* Varamedlem

Styremøte blir halde når leiar bestemmer det, eller når minst tre medlemmar av styret krev det. Styret er beslutningsdyktig når meir enn halvparten av styremedlemmane er til stades. Vedtak blir fatta med vanleg fleirtal. Ved likt røystetal har leiar dobbeltstemme. Styret er kollektivt ansvarleg for drifta av foreininga/laget og for dei vedtak som blir gjorde.

Det skal førast protokoll frå kvart styremøte. Denne skal gjerast kjent for medlemmane.

### Styret sine plikter

Styret skal:

1. Verne om foreininga/laget sine interesser, forvalte midlane, handheve vedtektene og foreininga/laget sine andre retningslinjer.
2. Gjennomføre årsmøte og følgje opp dei sakene som blir vedtekne der.
3. Leggje fram for årsmøtet eventuelle forslag om utnemning av æresmedlemmar og om tildeling av NJFF sine diplom eller gullmerke for vidare handsaming i NJFF sitt forbundsstyre.
4. Rapportere årsmelding og rekneskap til NJFF sentralt kvart år. Oppdatere liste over tillitsvalde i NJFF sitt medlemsregister og i Brønnøysundregisteret.
5. Arbeide for foreinings- og medlemsfordelar, inkludert moglegheiter for økonomisk støtte.
6. Ivareta foreininga/laget sitt arkiv.
7. Handsame og fatte vedtak om suspensjon og eksklusjon overfor medlemmar i foreininga/laget i sanksjonssaker. Styret kan innstille til forbundsstyret, etter vedtak om suspensjon og eksklusjon, om at dette skal gjelde for heile organisasjonen. Vedtak om eksklusjon kan ankast til NJFF sitt domsutval.
8. Handsame og fatte vedtak om tap av verv og rettar overfor medlemmar i foreininga/laget.

(Foreininga kan sjølv føye til fleire plikter i opplistinga.)

### Rekneskapsrevisjon

Rekneskapen følgjer kalenderåret og skal reviderast av revisor(ar) valde av årsmøtet. Revisjonen gir si innstilling om rekneskapen til årsmøtet.

(Foreininga kan sjølv gjere tillegg i denne paragrafen.)

### Vedtektsendringar

Foreininga er forplikta av NJFF sine vedtekter vedtekne av landsmøtet. Dersom landsmøtet gjer endringar i vedtektene, gjeld desse for alle organisasjonsledd.

Forslag til endringar i dei delane av vedtektene som foreininga sjølv kan tilpasse, krev 2/3 fleirtal på årsmøtet for å bli vedtekne. Vedtektsendringar må godkjennast av NJFF sentralt for å vere gyldige. Vedtektsendringane kan førehandsgodkjennast av NJFF sentralt.

### Utmelding av NJFF

Utmelding av NJFF krev 2/3 fleirtal i eit ordinært årsmøte og i eit påfølgjande ordinært eller ekstraordinært årsmøte. Det siste kan tidlegast haldast tre månader etter det ordinære årsmøtet der utmeldinga vart vedteken. Dersom utmelding av NJFF er eit forslag til eit årsmøte, skal regionlaget varslast minst éi veke før møtet.

Lovleg gjord vedtak om utmelding må meldast til NJFF sentralt innan 1. september og trer i kraft frå første årsskifte etter endeleg vedtak.

Dersom foreininga/laget trekkjer seg frå NJFF utan gyldig vedtak i samsvar med desse vedtektene, kan NJFF sitt forbundsstyre vedta at NJFF sitt regionlag skal overta foreininga/laget sine eigendelar på tidspunktet for uttrekking til fremje av forbundet sitt føremål i området.

### Oppløysing av foreininga/laget

Dersom det ligg føre eit grunngjeve forslag om oppløysing, skal styret handsame dette og leggje det fram for årsmøtet. Endeleg avgjerd krev 2/3 fleirtal for oppløysing i to påfølgjande årsmøte. Dersom det siste årsmøtet ikkje har fatta eit gyldig vedtak om disponering av foreininga sine midlar, kan NJFF sitt forbundsstyre vedta at midlane skal disponerast av NJFF sitt regionlag til fremje av forbundet sitt føremål i kommunen eller distriktet.

Dersom foreininga sjølv ikkje klarer å gjennomføre årsmøte, ligg avgjerda om oppløysing hos regionlaget sitt styre.

### Andre føresegner

I tillegg til reglane i desse vedtektene, samt eventuelle justeringar som foreininga/laget sjølv har vedteke i dei tidlegare punkta, har foreininga/laget fastsett følgjande :

## § 18 Lokale endringar/tillegg

Foreiningane/laga justerer sjølv følgjande punkt oppgitt i § 17:

 1. Foreininga/laget sitt namn og forkorting, fyllast inn.

 2. Foreininga/laget kan utvide føremålsbeskrivinga for å konkretisere formålet.

 4. Foreininga/laget kan sjølv utvide temalistene for årsmøtet.

 6. Foreininga/laget fastset sjølv talet på styremedlemmar og varamedlemmar, og spesifiserer dei andre funksjonane som styremedlemmane skal representere.

 7. Foreininga/laget kan leggje til fleire oppgåver som styret skal ha.

 12. Her kan foreininga/laget leggje inn anna innhald som den/det ønskjer å ha med i sin del av vedtektene.

Justeringar som foreiningane/laga sjølv vedtek, må ikkje vere i konflikt med andre føresegner i vedtektene.

# Andre føresegner

## § 19 Organisasjonen sitt rekneskapsår

Alle organisasjonsledd skal ha kalenderåret som rekneskapsår.

## § 20 Endring av vedtektene

Endring av vedtektene i denne lova kan gjerast av landsmøtet med 2/3 fleirtal. Endringane vil gjelde for alle organisasjonsledd frå tidspunktet for endringa eller frå eit anna tidspunkt som landsmøtet vedtek.

## § 21 Forbundet si oppløysing

Dersom det blir lagt fram forslag om oppløysing av forbundet frå eit av NJFF sine organ, skal forslaget leggast fram for landsmøtet for handsaming og vedtak. For å vedta oppløysing krevst 2/3 fleirtal i to påfølgjande landsmøte. I tilfelle av oppløysing overtar Det Kongelige Selskap for Norges Vel forbundet sine midlar og eigendelar til forvaltning til fremje av Norges Jeger- og Fiskerforbund sitt formål, slik det er uttrykt i vedtektene § 2.

## § 22 Ikraftsetjing

Vedtektene trer i kraft med det same dei er vedtekne, med mindre det er spesifisert at enkelte føresegner har ei utsett ikraftsetjing.